Convocatòria per a coproduccions Europe Beyond Access

Ets un/a artista sord/a i/o amb diversitat funcional, resident a Europa amb passió per la dansa, la coreografia o el moviment? Tens experiència liderant un procés artístic? Europe Beyond Access et convida a sol·licitar suport a la coproducció per donar vida a la teva visió artística!

Convocatòria oberta europea per a artistes sords/es i/o amb diversitat funcional que cerquin coproductors per a noves obres artístiques basades en la pràctica de la dansa, la coreografia o el moviment.

Introducció

Aquesta convocatòria oberta és emesa pels socis d'Europe Beyond Access ("EBA").
El projecte EBA està dirigit per un grup de deu organitzacions europees de dansa i arts escèniques. Inclou sales de dansa, espais multiart, companyies de dansa i festivals.
Els socis d’EBA volen donar suport a la creació de noves obres aptes per a la gira internacional d'artistes sords/es i/o amb diversitat funcional d'arreu d'Europa.

Volem donar suport als i les artistes perquè facin treballs més ambiciosos i innovadors.

Es donaran suport a un mínim de tres noves produccions/projectes artístics. Cada projecte rebrà un suport de coproducció d'entre 15.000 i 40.000 €.

Cada projecte serà presentat per dues o més sales, companyies o festivals dels nostres socis.

En el primer pas de la sol·licitud, només et demanem una Carta d'Interès.

Es proporciona més informació a la *Guia de sol·licitud de coproducció d'EBA* per separat.

Dates Clau

Pas 1 – Carta d'Interès (CI)

* 19 de març 2024: Llançament de la convocatòria oberta
* 4 d’abril 2024 15h - 16:30 CEST, (14h - 15:30 BST hora): Seminari web d'informació opcional per als i les sol·licitants:

Inscriu-te al Webinar aquí: <https://zoom.us/webinar/register/WN_QmeCptPxSBeOSGGpenTjSQ>

L’enregistrament del webinar estarà disponible al lloc web, [www.EuropeBeyondAccess.com](http://www.europebeyondaccess.com)

* 29 d’abril: Publicació de les respostes a "Preguntes més freqüents" a la pàgina web d'EBA
* 19 de maig 2024, 23:59 CEST: Data límit per a les Cartes d'Interès
* 28 de juny 2024: Els i les sol·licitants rebran la notificació de si han estat preseleccionats/ades.

Pas 2 *–* Desenvolupament d'idees i presentació de la sol·licitud completa

* Juliol / Agost 2024: Els i les sol·licitants preseleccionats/ades es reuniran en línia amb les entitats sòcies del projecte.
Elaboració d'idees i pressupostos.

* 18 de setembre 2024, 23:59 CEST: Termini de presentació de les sol·licituds finals.
* 27 Octubre 2024: Resolució de les coproduccions. Els i les sol·licitants no seleccionats/ades reben notificacions i comentaris

Coproducció I presentació

* Novembre 2024 I més endavant: Desenvolupament i Pre-producció
* 2025-2026: Assajos i Producció (les dates dependran dels projectes escollits)
* De setembre 2025 a Juny 2027: Presentació a les sales/festivals dels socis d’EBA (les dates dependran del treball escollit)

Qui pot sol·licitar

Utilitzem el terme "artista amb diversitat funcional". Som conscients que diferents països i llengües utilitzen terminologia diferent. Que diferents persones es defineixen de diferents maneres, i que les persones s'autodefineixen com volen.

El nostre enfocament es basa en un model social de discapacitat que reconeix que les persones estan discapacitades per les barreres actitudinals i ambientals de la societat, no per la seva altre capacitat o diferència.

Si et defineixes com a persona sorda o amb diversitat funcional, pots fer la teva sol·licitud.

Les coproduccions EBA han d'estar dirigides per un/a o més artistes sords/es i/o amb diversitat funcional; les produccions poden també estar dirigides per col·lectius que incloguin artistes sords/es i/o amb diversitat funcional en posicions iguals de lideratge.

La sol·licitud en si l'han de fer l'artista o els/les artistes principals sords/es i/o amb diversitat funcional, o aquells/es que treballen en col·laboració.

Els i les artistes principals han de tenir experiència prèvia en la realització d'obres, ja sigui en contextos locals, nacionals o internacionals.

Les propostes poden provenir d'artistes independents amb o sense productor/a\*; o d'artistes que treballen amb companyies consolidades.

Estem oberts/es a rebre propostes de projectes que ja tinguin, o tindran, altres coproductors o suport d'altres fons. Us preguntarem sobre això en el procés de sol·licitud.

Els i les artistes han de residir en un dels països de la Unió Europea o en qualsevol dels països següents: Albània, Armènia, Bòsnia i Hercegovina, Geòrgia, Islàndia, Kosovo, Liechtenstein, Montenegro, Macedònia del Nord, Noruega, Sèrbia, Suïssa, Turquia , Tunísia, Regne Unit i Ucraïna.

\*Si ets un/a artista individual sense productor/a, pots consultar la Guia d'aplicació de coproducció d'EBA per obtenir més informació sobre com funciona aquesta coproducció i què necessites per completar aquesta sol·licitud.

Què estem buscant

Volem donar suport als i les artistes perquè facin treballs més ambiciosos i innovadors. Pot tractar-se per exemple d’una primera producció internacional o d’un projecte que inclou més persones. Tanmateix, les propostes haurien de ser assolibles i ser un pas lògic en la vostra pràctica o carrera.

Estem buscant nous treballs que es puguin presentar en dos o més espais, companyies o festivals dels nostres socis. Som flexibles sobre com es poden presentar les obres, però han de ser aptes per mostrar-se en diferents llocs.

Busquem noves idees i projectes que siguin:

* Que siguin liderats per artistes sords/es i/o amb diversitat funcional
* Que siguin basats en la pràctica de la dansa, la coreografia o el moviment, o en projectes multidisciplinaris que exploren el cos i el moviment
* Que es puguin presentar a l'escenari o en un format alternatiu (per exemple, pel·lícula, instal·lació o lloc específic)
* Que siguin de la màxima qualitat artística
* Que tractin l'accessibilitat com a part de la pràctica artística
* Que tinguin cura de les necessitats dels i les artistes implicats/ades en el procés creatiu

Les idees i projectes presentats poden estar en diverses etapes de desenvolupament, però encara no han d'estar en producció.

**Pressupost disponible**

Oferim un suport econòmic a la Coproducció d'entre 15.000 i 40.000 € per projecte perquè facis la teva feina.

Durant el nostre procés de selecció es negociaran catxets independents per a la presentació del vostre treball als llocs i festivals associats. El procés de selecció tindrà en compte l'assequibilitat dels treballs acabats per a les presentacions als espais socis.

El suport de coproducció EBA es pot utilitzar per cobrir part o totalitat dels costos totals del projecte.

En la primera fase de la sol·licitud (Carta d’Interès), es demana un pressupost estimat del projecte que ha d'incloure qualsevol altre ingrés (confirmat o que es confirmarà en el futur). Necessitareu elaborar un pressupost més detallat en la segona fase del procés de sol·licitud. Si esteu preseleccionats/ades, us proporcionarem suport per a l'elaboració del pressupost detallat.

Al pressupost de la Carta d’Interès s'han de tenir en compte totes les despeses estimades del projecte, per exemple:

* Honoraris d'artistes, col·laboradors/es i personal (a qui s'ha de pagar un salari just)
* El cost dels impostos locals necessaris a l'hora de contractar el vostre equip
* El cost de l’escenografia/atrezzo/vestuari
* Els drets de propietat intel·lectual i artística
* Els costos d'accés del vostre equip
* Les despeses d’allotjament, manutenció i desplaçament als assajos, si s'escau
* El lloguers del local d'assaig si cal
* Els costos de lloguer d’equipament
* Les assegurances
* Qualsevol altre cost relacionat amb la creació al vostre context local

**P**resentacions **EBA** del teu treball

Si estàs preseleccionat/ada, tindràs l'oportunitat de parlar amb les entitats sòcies dels possibles llocs i dates per a la presentació del teu treball. Aquestes discussions inclouran demanar-vos que calculeu els costos previstos per presentar i fer girar el vostre treball.

Les despeses d'allotjament, manutenció i viatges seran cobertes per les entitats sòcies acollidores. Els costos de màrqueting i desenvolupament de l'audiència relacionats amb els resultats públics presentats a les seves sales, esdeveniments i festivals seran coberts pels socis.

Com presentar candidatura

La data límit per a les Cartes d'Interès és el 19 de maig de 2024 a les 23:59 CEST.

Les Cartes d'Interès s’han de presentar fent servir l’enllaç del **Formulari de sol·licitud de Coproducció EBA** [**https://accessiblesurveys.com/survey/ebacoproductions2024?forcelatest=true**](https://accessiblesurveys.com/survey/ebacoproductions2024?forcelatest=true)

Els socis d'EBA seleccionaran fins a sis projectes per dur al PAS 2.

Si esteu preseleccionats/ades, us trobareu en línia amb les entitats sòcies interessades en el vostre projecte. Se us demanarà que desenvolupeu les vostres idees i que envieu un pressupost més detallat. Us proposarem suport durant aquest procés.

També se us oferirà una beca de 750 € per ajudar-vos a dedicar temps al procés. Aquest import pot utilitzar-se per pagar suport, com ara un/a productor/a experimentat/ada per revisar el vostre pressupost, o per pagar costos d'accés.

Els i les artistes preseleccionats/ades hauran de presentar una sol·licitud definitiva abans del 18 de setembre de 2024 a les 23.59 CEST.

Fer accessible el procés de sol·licitud

Les Cartes d’Interès s'han de presentar mitjançant la plataforma dedicada. La plataforma de sol·licituds està dissenyada específicament perquè sigui accessible. Permet aplicacions escrites, d'àudio o de vídeo en llengua de signes.

Si teniu algun requisit d'accessibilitat addicional que no hem cobert a la convocatòria, envieu-nos un correu electrònic a info@europebeyondaccess.com .

Les sol·licituds per escrit es poden presentar en qualsevol idioma nacional. Tanmateix, només les aplicacions escrites en els idiomes següents tindran una correcció humana de la traducció de la vostra sol·licitud a l'anglès feta per Intel·ligència Artificial per al comité de selecció:

* Anglès
* Alemany
* Castellà
* Català
* Francès
* Grec
* Holandès
* Irlandès
* Italià
* Noruec
* Polonès
* Portuguès
* Suec

No podem garantir l'exactitud de les traduccions de les sol·licituds presentades en idiomes que no figuren al llistat anterior.

Les sol·licituds en llengua de signes només es poden rebre en una de les següents llengües de signes o en signes internacionals:

- Llengua de signes alemanya

- Llengua de signes britànica
- Llengua de signes catalana
- Llengua de signes espanyola

- Llengua de signes francesa

- Llengua de signes grega

- Llengua de signes holandesa
- Llengua de signes irlandesa

- Llengua de signes italiana
- Llengua de signes noruega
- Llengua de signes polonesa
- Llengua de signes portuguesa
- Llengua de signes sueca

Webinar

Un seminari web d'informació en línia tindrà lloc per als i les sol·licitants amb l’objectiu de compartir més informació i detalls sobre les coproduccions EBA. Aquest seminari web es farà en anglès, en llengües de signes internacionals, amb subtítols en anglès i subtítols traduïts mitjançant IA a altres idiomes europeus.

-----

Europe Beyond Access està cofinançat pel programa Europa Creativa de la Unió Europea.

L'elegibilitat dels i les artistes del Regne Unit compta amb el suport del British Council, que és un soci associat del British Council.

Finançat per la Unió Europea. Les opinions i punts de vista expressats només comprometen al seu(s) autor(és) i no reflecteixen necessàriament els de la Unió Europea o els de l'Agència Executiva Europea d'Educació i Cultura (EACEA). Ni la Unió Europea ni la EACEA poden ser considerats responsables d'ells.